USA povolili výstavbu prvej továrne na Kube po vyše 50 rokoch
TASR, 15. februára 2016 19:00
Továreň na malotraktory bude môcť na Kube postaviť malá spoločnosť z amerického štátu Alabama. Tá by mala za rok zmontovať priemerne tisícku takýchto strojov a následne ich predávať súkromným kubánskym poľnohospodárom.
Americké ministerstvo financií ešte minulý týždeň upovedomilo obchodných partnerov zmienenej spoločnosti Horacea Clemmonsa a Saula Berenthala, že môžu začať s legálnou výrobou traktorov a tiež ďalších poľnohospodárskych strojov v osobitej ekonomickej zóne na Kube. Tú pred časom vytvorila tamojšia vláda, aby tak do krajiny pritiahla zahraničných investorov.
Projekt verejne podporili už aj predstavitelia kubánskych úradov. Obaja partneri spoločnosti odhadujú, že prvé traktory na Kube by mali vyrobiť najneskôr v prvom štvrťroku budúceho roka.
Washington a Havana po viac ako 50 rokoch napätých vzťahov obnovili vlani v júli diplomatické vzťahy. V posledných mesiacoch Spojené štáty uvoľňujú voči Kube niektoré obmedzenia, americké podniky napríklad smú na ostrove zakladať kancelárie. Obe krajiny pred uzavreli aj dohodu o obnovení poštových služieb.
Najnovšie články v rubrike
V talianskom hoteli zasypanom lavínou našli tri živé šteniatka
Tento nález naznačuje, že ešte existuje šanca, že približne 23 ľudí, stále pochovaných pod snehom, nájdu živých. V troskách hotela dnes objavili aj ďalšiu ľudskú obeť.
Mrazy v Srbsku si vyžiadali ďalšiu obeť, muža našli v snehu
V dôsledku extrémne studeného počasia zahynulo v Srbsku od januára už niekoľko osôb.
Maďarský prokurátor žiada v kauze úniku kalu v Ajke nový súdny proces
Ekologická katastrofa, pri ktorej sa 4. októbra 2010 pretrhla hrádza odkaliska a toxický červený kal zaplavil obce, si vyžiadala desať obetí. Ďalších viac ako 200 ľudí vyviazlo so zraneniami.